b'\n_START_ARTICLE_\nJararaja\n_START_PARAGRAPH_\nJararaja je slovenska glasbena skupina, ki je nastala leta 2002.\n_START_SECTION_\nO skupini\n_START_PARAGRAPH_\nJararaja na samosvoj na\xc4\x8din pristopa predvsem k slovenski ljudski glasbi. Igrajo na akusti\xc4\x8dne in\xc5\xa1trumente, a s svojo iskrivostjo in \xc5\xbearom dajejo ljudski glasbi prepoznaven pe\xc4\x8dat, ki jo na nastopih pribli\xc5\xbea in vedno zbudi zanimanje tudi med mlaj\xc5\xa1imi. Na repertoarju skupine so pustile prepoznaven vtis tudi glasbe sveta, opazni pa so tudi vplivi jazza in rocka. V svojem glasbenem delovanju se \xc4\x8dedalje bolj se posve\xc4\x8dajo lastni avtorski glasbi. Poleg velikega \xc5\xa1tevila nastopov po Sloveniji gostujejo tudi po svetu. Ve\xc4\x8dino gostovanj je skupina opravila pod okriljem Slovenske turisti\xc4\x8dne organizacije in Urada Vlade Republike Slovenije za informiranje, \xc5\xa1e posebej v obdobju vklju\xc4\x8devanja Slovenije v Evropsko unijo, ko je Jararaja nosila slovensko pesem prek doma\xc4\x8dih meja.'